CELEX: 62011TN0218
Language: el
Date: 2011-04-21 00:00:00
Title: Υπόθεση T-218/11: Προσφυγή- Αγωγή της 21ης Απριλίου 2011 — Dagher κατά Συμβουλίου

18.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/19
            
         Προσφυγή- Αγωγή της 21ης Απριλίου 2011 — Dagher κατά Συμβουλίου
   (Υπόθεση T-218/11)
   2011/C 179/33
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Habib Roland Dagher (Αμπιτζάν, Ακτή Ελεφαντοστού) (εκπρόσωποι: J.-Y. Dupeux και F. Dressen, δικηγόροι)
   
      Καθού-εναγόμενο: Συμβούλιο της Ευρωπαϊκής Ένωσης
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               Να ακυρώσει τον εκτελεστικό κανονισμό (ΕΕ) 85/2011 του Συμβουλίου, της 31ης Ιανουαρίου 2011, στο μέτρο που αφορά τον προσφεύγοντα,
            
         
               —
            
            
               να ακυρώσει την απόφαση 2011/71/ΚΕΠΠΑ του Συμβουλίου, της 31ης Ιανουαρίου 2011, στο μέτρο που αφορά τον προσφεύγοντα,
            
         
               —
            
            
               να υποχρεώσει το Συμβούλιο να του καταβάλει 40 000 ευρώ προς αποζημίωση για την ηθική βλάβη και τις λοιπές ζημίες που υπέστη από την συμπεριφορά του καθού,
            
         
               —
            
            
               να καταδικάσει το Συμβούλιο στο σύνολο των δικαστικών εξόδων.
            
         
      Ισχυρισμοί και κύρια επιχειρήματα
   
   Προς στήριξη της προσφυγής, ο προσφεύγων-ενάγων προβάλλει ένα μοναδικό λόγο ο οποίος έχει τρία σκέλη και αντλείται από παράβαση ουσιώδους τύπου
   
               —
            
            
               Στο πλαίσιο του πρώτου σκέλους, ο προσφεύγων-ενάγων προβάλλει ότι η διαδικασία που ακολούθησε το Συμβούλιο δεν είχε χαρακτήρα κατ’ αντιμωλία διαδικασίας, στο μέτρο που το καθού παρέλειψε να παράσχει, το ταχύτερο δυνατόν μετά τη δημοσίευση των επίδικων πράξεων, τα στοιχεία που θα παρείχαν τη δυνατότητα στον προσφεύγοντα να κατανοήσει τους λόγους των μέτρων που ελήφθησαν σε βάρος του και αρνήθηκε, στη συνέχεια, τις μεταγενέστερες αιτήσεις πληροφοριών του προσφεύγοντος, γεγονός που είχε ως αποτέλεσμα να αποστερηθεί ο προσφεύγων του δικαιώματός του να ασκήσει όλα τα ένδικα μέσα διοικητικής φύσεως για να επιτύχει την αποδέσμευση,
            
         
               —
            
            
               Βάσει του δευτέρου σκέλους, ο προσφεύγων-ενάγων προβάλλει έλλειψη αιτιολογίας καθόσον οι λόγοι που περιλαμβάνονται στα περιοριστικά μέτρα που ελήφθησαν εναντίον του είναι ασαφείς και συνοπτικοί και δεν του παρέχουν τη δυνατότητα να λάβει γνώση του περιεχομένου των αιτιάσεων στις οποίες βασίζονται οι επίδικες κυρώσεις,
            
         
               —
            
            
               Βάσει του τρίτου σκέλους, ο προσφεύγων-ενάγων επικαλείται προσβολή του δικαιώματός του σε αποτελεσματική δικαστική προστασία.